
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή παραίτησης του Προέδρου της Κεντρικής 


Νομοπαρασκευαστικής Επιτροπής. 1 

Ορισμός Προέδρου της Κεντρικής Νομοπαρασκευα¬ 
στικής Επιτροπής. 2 

Διορισμός Προέδρου και Μελών Επιτροπής Φορέα 
άρθρου 7 του Ν. 2331/95 για την πρόληψη και κα¬ 
ταστολή της νομιμοποίησης εσόδων από εγκλημα¬ 
τικές δραστηριότητες. 3 

Τροποποίηση του κανονισμού ανάθεσης και εκπόνη¬ 
σης μελετών και ανάθεσης και εκτέλεσης έργων 
της Εταιρίας με την επωνυμία ΈΓΝΑΤΙΑ ΟΔΟΣ 

Α.Ε.". 4 

Τ ροποποίηση της ΚΒ/46/17.4.2001 κοινής υπουργικής 
απόφασης "Καθορισμός Παράβολου" (Φ.Ε.Κ. 703/ 

Β76.6.2001). 5 

Επανακαθορισμός περιοχής ευθύνης Συντονιστών Εκ¬ 
παίδευσης των Ελληνικών Διπλωματικών και Προ¬ 
ξενικών Αρχών του Εξωτερικού. 6 

Καθορισμός του ύψους επιχορήγησης του "ΩΝΑΣΕΙ- 
ΟΥ ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ" για το οικο¬ 
νομικό έτος 2003. 7 

Τροποποίηση και συμπλήρωση της Υ7/3147/93 υπουργι¬ 
κής απόφασης "Σύνθεση και λειτουργία του Εθνικού 
Συμβουλίου Ανάπτυξης Νοσηλευτικής (Ε.Σ.Α.Ν.)" 
ΦΕΚτευχ. Β/700/93. 8 


Τροποποίηση και συμπλήρωση της 33538 Φ. 100.2/ 
20.9.1994 απόφασης Υπουργού Δημόσιας Τάξης 
(Β' 762) "Εσωτερική διάρθρωση και λειτουργία του 
Αρχηγείου Πυροσβεστικού Σώματος και αρμοδιό¬ 


τητες των οργάνων αυτού". 9 

Έγκριση της σύστασης της Δημοτικής Επιχείρησης 
Πολιτισμού και Ανάπτυξης Δήμου Ωρεών Ν. Εύβοι¬ 
ας (ΔΕΠΑΔΩ). 10 

Σύσταση δύο οργάνων κρίσης τίτλων σπουδών Καλών 

Τεχνών εκπαιδευτικών ιδρυμάτων αλλοδαπής. 11 

Ορισμός μελών της Τριμελούς Εισηγητικής Επιτρο¬ 
πής και του Ανώτατου Συμβουλίου Αναγνώρισης 
Τίτλων Αλλοδαπής. 12 


ΑΠΟΦΑΣΕΙ Σ 

Αριθ. Υ88 (1) 

Αποδοχή παραίτησης του Προέδρου της Κεντρικής 
Νομοπαρασκευαστικής Επιτροπής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξειςτου άρθρου 5της απόφασηςτου Υπουρ¬ 
γού Προεδρίας Κυβερνήσεως Α' 5257/26.4.1982 "Ανα¬ 
μόρφωση συλλογικών οργάνων γνωμοδοτικής και απο¬ 
φασιστικής αρμοδιότητας του Υπουργείου Προεδρίας 
της Κυβερνήσεως".(ΦΕΚ Β' 211). 

2. Τις διατάξειςτου άρθρου 11 του Ν. 1299/1982 "Ορ¬ 
γάνωση Υπηρεσιών Πρωθυπουργού" (ΦΕΚ Α' 129). 

3. Τις διατάξεις του άρθρου 13 παρ. 1 και 4 του Ν. 
1558/1985 "Κυβέρνηση και κυβερνητικά όργανα" (ΦΕΚ Α' 
137). 

4. Τις διατάξεις του Π.Δ. 86/1996 "Γενική Γραμματεία 
του Υπουργικού Συμβουλίου" (ΦΕΚ Α' 70). 

5. Την 37/8.1.1998 κοινή απόφαση του Πρωθυπουργού 
και του Υπουργού Οικονομικών "Οργάνωση και λειτουρ¬ 
γία της Κεντρικής Νομοπαρασκευαστικής Επιτροπής 
(ΚΕ.Ν.Ε)" (ΦΕΚ Β' 1), όπως τροποποιήθηκε με τις όμοιες 
αποφάσεις 1905/9.6.1998 (ΦΕΚ Β' 582) και 1768/ 
20.6.2001 (ΦΕΚ Β'782). 

6. Την απόφασή μας Υ 70/3.2.1998 "Συγκρότηση της Κε¬ 
ντρικής Νομοπαρασκευαστικής Επιτροπής (ΚΕ.Ν.Ε)" 
(ΦΕΚ Β' 61). 

7. Την απόφασή μας Υ 50/4.2.2000 "Παράταση της θη¬ 
τείας των μελών της Κεντρικής Νομοπαρασκευαστικής 
Επιτροπής" (ΦΕΚ Β' 103). 

8. Την απόφασή μας Υ 620/19.12.2000 "Παράταση της 
θητείαςτων μελώντης Κεντρικής Νομοπαρασκευαστικής 
Επιτροπής" (ΦΕΚ Β' 1572). 

9. Την από 10.2.2003 επιστολή παραίτησης του Προέ¬ 
δρου της Κεντρικής Νομοπαρασκευαστικής Επιτροπής 
Δημητρίου Γουργουράκη, Αντιπροέδρου του Αρείου Πά¬ 
γου ε.τ., αποφασίζουμε: 

Αποδεχόμαστε την παραίτηση του Προέδρου της Κε¬ 
ντρικής Νομοπαρασκευαστικής Επιτροπής Δημητρίου 
Γουργουράκη,που υποβλήθηκε με την από 10.2.2003 επι¬ 
στολή του και τον απαλλάσσουμε από τα καθήκοντά του 
από 11.2.2003. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2003 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθ.ΥΙΟΟ (2) 

Ορισμός Προέδρου της Κεντρικής Νομοπαρασκευαστικής 
Επιτροπής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις του άρθρου 5 της απόφασης του 
Υπουργού Προεδρίας Κυβερνήσεως Α' 5257/26.4.1982 
"Αναμόρφωση συλλογικών οργάνων γνωμοδοτικής και 
αποφασιστικής αρμοδιότητας του Υπουργείου Προε¬ 
δρίας της Κυβερνήσεως".(ΦΕΚ Β' 211). 

2. Τις διατάξεις του άρθρου 11 του Ν. 1299/1982 "Ορ¬ 
γάνωση Υπηρεσιών Πρωθυπουργού" (ΦΕΚ Α' 129). 

3. Τις διατάξεις του άρθρου 13 παρ. 1 και 4 του Ν. 
1558/1985 "Κυβέρνηση και κυβερνητικά όργανα" (ΦΕΚ Α' 
137). 

4. Τις διατάξεις του Π.Δ. 86/1996 "Γενική Γραμματεία 
του Υπουργικού Συμβουλίου" (ΦΕΚ Α' 70). 

5. Την 37/8.1.1998 κοινή απόφαση του Πρωθυπουργού 
και του Υπουργού Οικονομικών "Οργάνωση και λειτουρ¬ 
γία της Κεντρικής Νομοπαρασκευαστικής Επιτροπής 
(ΚΕ.Ν.Ε)" (ΦΕΚ Β' 1), όπως τροποποιήθηκε με τις όμοιες 
αποφάσεις 1905/9.6.1998 (ΦΕΚ Β' 582) και 1768/ 
20.6.2001 (ΦΕΚ Β'782). 

6. Την απόφασή μας Υ 70/3.2.1998 "Συγκρότηση της Κε¬ 
ντρικής Νομοπαρασκευαστικής Επιτροπής (ΚΕ.Ν.Ε)" 
(ΦΕΚ Β' 61). 

7. Την απόφασή μας Υ 50/4.2.2000 "Παράταση της θη¬ 
τείας των μελών της Κεντρικής Νομοπαρασκευαστικής 
Επιτροπής" (ΦΕΚ Β' 103). 

8. Την απόφασή μας Υ 620/19.12.2000 "Παράταση της 
θητείαςτων μελώντης Κεντρικής Νομοπαρασκευαστικής 
Επιτροπής" (ΦΕΚ Β' 1572), αποφασίζουμε: 

Ορίζομε ως Πρόεδρο της Κεντρικής Νομοπαρασκευα¬ 
στικής Επιτροπής, το μέλος αυτής, Φώτιο Στεργιόπουλο, 
Αντιπρόεδρο του Συμβουλίου της Επικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2003 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 
-♦- 

Αριθ. 11190/Β368 (3) 

Διορισμός Προέδρου και Μελών Επιτροπής Φορέα άρ¬ 
θρου 7 του Ν. 2331/95 για την πρόληψη και καταστολή 
της νομιμοποίησης εσόδων από εγκληματικές δρα¬ 
στηριότητες. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 7 του Ν. 2331/95 "Πρόληψη και καταστο¬ 


λή της νομιμοποίησης εσόδων από εγκληματικές δρα¬ 
στηριότητες" 

β) του άρθρου 6 παρ. 3,4 και 5 του Ν. 2515/97 με το 
οποίο τροποποιούνται διατάξεις του Ν. 2331/95 (ΦΕΚ 
154 Α) 

γ) του άρθρου 1 του Π.Δ. 401 (ΦΕΚ 269 Α) "περί οργα- 
νώσεως και λειτουργίας της Επιτροπής του άρθρου 7 του 
Ν. 2331/95" 

δ) του άρθρου 28 του Ν. 2733/99 (ΦΕΚ 155 Α) "Σύσταση 
Νέας Χρηματιστηριακής Αγοράς κ.λπ." 

ε) του άρθρου 29 Ατού Ν. 1558/85 (ΦΕΚ 137Α) "Κυβέρ¬ 
νηση και Κυβερνητικά Όργανα", το οποίο προστέθηκε με 
το άρθρο 27του Ν. 2081/92 (ΦΕΚ 154 Α). 

στ) της 29648/Β. 1493/11.2.1998 (ΦΕΚ 29) απόφασης 
του Υπουργού Εθνικής Οικονομίας "Εσωτερικός Κανονι¬ 
σμός Οργανώσεως και Λειτουργίας της Επιτροπής του 
άρθρου 7 του Ν. 2331/95" 

ζ) του Π.Δ. 178/2000 (ΦΕΚ 165 Α) "Οργανισμός του 
Υπουργείου Εθνικής Οικονομίας" 

η) του Π.Δ. 81/2002 (ΦΕΚ 57 Α) "Συγχώνευση των 
Υπουργείων Εθνικής Οικονομίας και Οικονομικών". 

2. Το Β. 2520/16.12.2002 έγγραφο της Δ/νσης Πιστωτι¬ 
κών και Δημοσιονομικών Υποθέσεων της Γ.Δ.Ο.Π. του 
Υπουργείου Οικονομίας και Οικονομικών. 

3. Το ΔΙΔΚ/φ.38/5/2745/10.2.2003 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης. 

4. Το 7797/16.1.2003 έγγραφο του Υπουργείου Οικονο¬ 
μίας και Οικονομικών. 

5. Το Κ3-299/14.1.2003 έγγραφο του Υπουργείου Ανά¬ 
πτυξης. 

6. Το 3011/40/231-οβ/27.12.2002 έγγραφο του Υπουρ¬ 
γείου Δημόσιας Τάξης. 

7. Το Υπηρεσιακό Απόσπασμα Πρακτικού και Απόφα¬ 
σης Αριθμός 5/6.2.2003 του Αρείου Πάγου (Ανώτατο Δι¬ 
καστικό Συμβούλιο). 

8. Το 7775/30.1.2002 έγγραφο της Τράπεζας της Ελλά¬ 
δος. 

9. Το 483/7.1.2003 έγγραφο της Επιτροπής Κεφαλαια¬ 
γοράς. 

10. Το 53703/31.12.2002 έγγραφο του Χρηματιστηρίου 
Αξιών Αθηνών. 

11. Το 1515/30.12.2002 έγγραφο της Ένωσης Ελληνι¬ 
κών Τραπεζών. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Διορίζουμε Πρόεδρο της Επιτροπής του άρθρου 7 του 
Νόμου 2331/95 τον Γεώργιο Παντελή, Αντιεισαγγελέα 
Εφετών Αθηνών με αναπληρωτή του τον Ιωάννη Λαμπρό- 
πουλο, Αντιεισαγγελέα Εφετών Αθηνών 

και Μέλη ως ακολούθως: 

1. Χριστόφορο Λειβαδά, δικηγόρο στη Δ/νση Πιστωτι¬ 
κών και Δημοσιονομικών Υποθέσεων του Υπουργείου Οι¬ 
κονομίας και Οικονομικών με αναπληρώτριά του την Μα¬ 
ρία Αικατερίνη Καμπανέλλη, δικηγόρο που υπηρετεί στην 
ίδια Δ/νση. 

2. Κωνσταντίνο Μπαξεβάνη υπάλληλο με Α' βαθμό του 
κλάδου ΠΕ Τελωνιακών, που υπηρετεί στο ΣΔΟΕ με ανα¬ 
πληρωτή του τον Ευάγγελο Καραμάνο, υπάλληλο ιδίου 
βαθμού και κλάδου, της ίδιας υπηρεσίαςτου Υπουργείου 
Οικονομίας και Οικονομικών. 

3. Αγγελική Μανίτη, Γενική Δ/ντριατης Γενικής Γραμ¬ 
ματείας Δημόσιας Διοίκησης του Υπουργείου Εσωτερι¬ 
κών, Δημόσιας Διοίκησης και Αποκέντρωσης με αναπλη- 
ρώτριά της την Μυρτώ Τσιγγά, Προϊστάμενη Τμήματος 
του ιδίου Υπουργείου. 

4. Δέσποινα Σίμου, Προϊσταμένη του Τμήματος Γ της 
Δ/νσης Ασφαλιστικών Επιχειρήσεων και Αναλογιστικής 
(ΠΕ/Α) με αναπληρώτριά της την Κωνσταντίνα Λόντου 
Προϊσταμένη του Τμήματος Α' της ίδιας Δ/νσης (ΠΕ/Α) 
του Υπουργείου Ανάπτυξης. 

5. Χρύσανθο Τσαντρίζο Αστυνομικό Διευθυντή, Τμημα- 
τάρχη 2ου Τμήματος Οικονομικών Εγκλημάτων της 
Δ/νσης Δημόσιας Ασφάλειας Υ.Δ.Τ., με αναπληρωτή του 
τον Αριστοτέλη Καλλιανιώτη, Αστυνόμο, Αξιωματικό του 
Τμήματος Οικονομικών Εγκλημάτων της Δ/νσης Ασφά¬ 
λειας Αττικής. 

6. Παύλο Γεωργουλέα, Υποδιευθυντή της Δ/νσης Γενι¬ 
κής Επιθεώρησης Τραπεζών της Τράπεζας της Ελλάδος 
με αναπληρωτή του τον Θεόδωρο Κοντοβαζαινίτη, δικη¬ 
γόρο, στηΔ/νση Νομικών Υπηρεσιών. 

7. Παρασκευή Ματθαίου, δικηγόρο της Επιτροπής Κε¬ 
φαλαιαγοράς με αναπληρώτριά της την Αναστασία Μπι- 
τσάκου, στέλεχος της Δ/νσης Εποπτείας και Ελέγχου της 
Επιτροπής Κεφαλαιαγοράς. 

8. Ισμήνη Χίνου, Διευθύντρια Διοικητικού του Χρηματι¬ 
στηρίου Αξιών Αθηνών με αναπληρώτριά της την Ειρήνη 
Δενδρινού, Προϊσταμένη Τμήματος Προσωπικού του 
Χρηματιστηρίου Αξιών Αθηνών. 

9. Νικόλαο Κουμουνδούρο, Διευθυντή της Γενικής 
Γραμματείας της Ένωσης Ελληνικών Τραπεζών, με ανα¬ 
πληρωτή του τον Νικόλαο Ηλιάδη, Σύμβουλο της Ένωσης 
Ελληνικών Τ ραπεζών. 

Η θητεία του Προέδρου, των Μελών και των Αναπληρω¬ 
τών της παρούσας Επιτροπής είναι διετής και λήγει στις 
17 Φεβρουάριου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2003 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Δ17α/14/4/ΦΝ 393 (4) 

Τροποποίηση του κανονισμού ανάθεσης και εκπόνησης 
μελετών και ανάθεσης και εκτέλεσης έργων της Εται¬ 
ρίας με την επωνυμία ΈΓΝΑΤΙΑ ΟΔΟΣ Α.Ε.". 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παραγράφων 6 και 8 του άρθρου 5 
του Ν. 2229/94 (Α' 138),όπως η τελευταία διάταξη ισχύει 
μετά την παρ. 1 του άρθρου 7 του Ν. 2576/98 (Α'25). 

2. Την κοινή απόφαση αρ. Δ17α/02/69/ΦΝ 380/10.11.94 
των Υπουργών Εθνικής Οικονομίας και Οικονομικών και 
Αναπληρωτή Υπουργού Περιβάλλοντος, Χωροταξίας και 
Δημοσίων Έργων (Β' 846 και 886). 

3. Τις διατάξεις του άρθρου 29Ατου Ν. 1558/85 (Α' 137) 
το οποίο προστέθηκε με το άρθρο 27 του Ν. 2081/92 (Α' 
154) και συμπληρώθηκε με το άρθρο 1 παρ. 2α του Ν. 
2469/97 (Α' 38) και το γεγονός ότι δεν προκαλείται δε δα¬ 


πάνη σε βάρος του κρατικού προϋπολογισμού από τις 
διατάξεις της παρούσας. 

4. Την Δ17α/10/59/ΦΝ 393/10.7.1996 (Β' 611) απόφασή 
μας, με την οποία εγκρίθηκε ο Κανονισμός ανάθεσης και 
εκπόνησης μελετών και ανάθεσης και εκτέλεσης έργων 
της Εταιρείας με την επωνυμία ΈΓΝΑΤΙΑ ΟΔΟΣ Α.Ε.",κα¬ 
θώς και τις Δ17α/08/20/ΦΝ 393/23.2.1998 (Β'223), 
Δ17α/53/ΦΝ 393/18.5.1998 (Β' 522), Δ17α/05/14/ΦΝ 
393/1.3.2000 (Β' 311), Δ17α/163/4/ΠΕ/ΦΝ 393/13.3.2001 
(Β'305), Δ17α/02/19/ΦΝ 393/21.3.2002 (Β'400) καιΔ17α/ 
95/3/ΦΝ 393/19.7.2002 (Β' 964) αποφάσεις μας, με τις 
οποίες τροποποιήθηκε ο παραπάνω εγκριθείς Κανονι¬ 
σμός. 

5. Το έγγραφο αρ. Α51362/20.1.2003 της Εταιρείας 
"ΕΓΝΑΤΙΑ ΟΔΟΣ Α.Ε.", με το οποίο υποβλήθηκε σχέδιο 
τροποποίησης του Κανονισμού Έργων και Μελετών της 
εν λόγω Εταιρείας, αποφασίζουμε: 

Τροποποιούμε τον Κανονισμό ανάθεσης και εκπόνησης 
μελετών και ανάθεσης και εκτέλεσης έργων της Εταιρεί¬ 
ας με την επωνυμία "ΕΓΝΑΤΙΑ ΟΔΟΣ Α.Ε." όπως αυτός 
εγκρίθηκε με την αρ. Δ17α/10/59/ΦΝ 393/10.7.1996 (Β' 
611) απόφασή μας και τροποποιήθηκε μετιςΔ17α/08/20/ 
ΦΝ 393/23.2.1998 (Β' 223), Δ17α/53/1/ΦΝ 393/18.5.1998 
(Β'522), Δ17α/05/14/ΦΝ 393/1.3.2000 (Β' 311), Δ17α/163/ 
4/ΠΕ/ΦΝ 393/13.3.2001 (Β' 305), Δ17α/02/19/ΦΝ 393/ 
21.3.2002 (Β' 400) και Δ17α/95/3/ΦΝ 393/19.7.2002 (Β' 
964),αποφάσεις ως εξής: 

1. Στο τέλος του πρώτου εδάφιου της παραγράφου 2 
του άρθρου 3 (διαδικασίες Ανάθεσης και εκτέλεσης έρ¬ 
γων) προστίθεται το εξής κείμενο "είτε είναι εργασίες συ¬ 
ντήρησης ή λειτουργίας ή εκμετάλλευσης του αυτοκινη¬ 
τοδρόμου της Εγνατίας Οδού και των καθέτων προς αυ¬ 
τήν αξόνων, είτε, τέλος, αφορούν σε συντήρηση, 
βελτίωση ή αναβάθμιση υφισταμένων οδών, οι οποίες 
συνδέουν κατασκευασθέντα τμήματα της Εγνατίας Οδού 
και των καθέτωνπρος αυτήν οδικών αξόνων, μεταξύ τους 
ή με τμήματα του εθνικού οδικού δικτύου". 

2. Η παράγραφος 5 του άρθρου 8 (Συμβιβαστική Επί¬ 
λυση Διαφορών από Συμβάσεις Έργων) καταργείται και 
προστίθενται παράγραφοι 5 και 6 ως εξής: 

"5. Οι ρυθμίσεις των προηγουμένων παραγράφων 
εφαρμόζονται και για την επίλυση διαφορών αναδοχών 
έργων από προηγούμενες συμβάσεις, είτε αυτές καταρ¬ 
τίστηκαν από το Ελληνικό Δημόσιο και εκχωρήθηκαν στην 
Εταιρεία είτε καταρτίστηκαν από την Εταιρεία, εφ’ όσον οι 
σχετικές διαφωνίες προέκυψαν για πρώτη φορά από πρά¬ 
ξεις ή παραλείψεις οργάνων της Εταιρείας. 

6. Εκκρεμείς διαφορές αναδοχών έργων που προέ¬ 
κυψαν για πρώτη φορά από πράξεις ή παραλείψεις ορ¬ 
γάνων της Εταιρείας, υπάγονται στις ρυθμίσεις των 
παραπάνω παραγράφων, υπό την προϋπόθεση ότι οι 
σχετικές προσφυγές δεν εκδικάσθηκαν ενώπιον των 
αρμοδίων δικαστηρίων και ότι οι σχετικές αιτήσεις 
προς συμβιβαστική επίλυση θα υποβληθούν προς τον 
Πρόεδρο του Διοικητικού Συμβουλίου της Εταιρείας 
εντός τριών( 3) μηνών από τη θέση σε ισχύ της παρού¬ 
σας παραγράφου". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2003 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 15987/ΚΒ (5) 

Τροποποίηση της ΚΒ/46/17.4.2001 κοινής υπουργικής 
απόφασης "Καθορισμός Παράβολου" (Φ.Ε.Κ. 703/Β7 
6 . 6 . 2001 ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2740/1999 
(Φ.Ε.Κ. 186/Α'/1999) "Κρατικό Πιστοποιητικό Γλωσσομά¬ 
θειας και άλλες διατάξεις". 

2. Τις διατάξεις του άρθρου 29Α του Ν. 1558/1985 
(Φ.Ε.Κ. 137/Α71985) "Κυβέρνηση και Κυβερνητικά Όργα¬ 
να", όπως προστέθηκε με το άρθρο 27 του Ν. 2081/1992 
(Φ.Ε.Κ. 154/Α71992) και τροποποιήθηκε με το άρθρο 1 
παρ. 2α του άρθρου 1 του Ν. 2469/1997 (Φ.Ε.Κ. 38/Α7 
1997). 

3. Τη ΚΒ/46/17.4.2001 (Φ.Ε.Κ. 703/Β72001) κοινή 
υπουργική απόφαση "Καθορισμός Παράβολου". 

4. Το γεγονός ότι με την απόφαση αυτή δενπροκαλείται 
δαπάνη σε βάρος του Κρατικού Προϋπολογισμού. 

5. Τη 1100383/1330/Α0006/31.10.2001 (Φ.Ε.Κ. 1485/Β7 
2001) απόφαση του Πρωθυπουργού και του Υπουργού 
Οικονομικών περί "Καθορισμού αρμοδιοτήτων των Υφυ¬ 
πουργών Οικονομικών", αποφασίζουμε: 

Οι παράγραφοι 1 και 2 της ΚΒ/46/17.4.2001 κοινής 
υπουργικής απόφασης (Φ.Ε.Κ. 703/Β /2001) αντικαθίστα¬ 
νται, ως ακολούθως: 

"1. Για το Κρατικό Πιστοποιητικό Γλωσσομάθειας επι¬ 
πέδου καλής γνώσης παράβολο δημοσίου τριάντα 
(30,00) ευρώ. 

2. Γιατο Κρατικό Πιστοποιητικό Γλωσσομάθειας επιπέ¬ 
δου άριστης γνώσης παράβολο δημοσίου σαρανταπέντε 
(45,00) ευρώ.". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 
-♦- 

Αριθ. Φ821/377Σ/5972/Ζ1 (6) 

Επανακαθορισμός περιοχής ευθύνης Συντονιστών Εκ¬ 
παίδευσης των Ελληνικών Διπλωματικών και Προξενι¬ 
κών Αρχών του Εξωτερικού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 14 του Ν. 
2413/96 (ΦΕΚ124, τ.Α'), "Η ελληνική παιδεία στο εξωτερι¬ 
κό, η διαπολιτισμική Εκπαίδευση και άλλες διατάξεις". 

2. Την Φ821.2/Σ467/Ζ1/3523/24.7.1996 (ΦΕΚ 707/ 
20.8.1996, τ.Β') απόφαση του Υπουργού Εθνικής Παιδεί¬ 
ας και Θρησκευμάτων περί καθορισμού της έδρας καιτης 
περιοχής ευθύνης των Συντονιστών Εκπαίδευσης των Ελ¬ 
ληνικών Διπλωματικών και Προξενικών Αρχώντου Εξωτε¬ 
ρικού, όπως τροποποιήθηκε και συμπληρώθηκε με τις 
Φ.821/Σ34/Ζ1/281/20.1.1999 (ΦΕΚ 88, τ.Β'), Φ.821/Ζ42/ 
Ζ1 /2135/12.6.2000 (ΦΕΚ 824, τ.Β'), Φ.821/Σ221/Ζ1/2414/ 


8.6.2001 (ΦΕΚ 791/22.6.2001, τ.Β') και Φ.821/Κ617/Ζ1/ 
4319/19.10.2001 (ΦΕΚ 1491/τ.Β') αποφάσεις. 

3. Την ανάγκη επανακαθορισμού της περιοχής ευθύνης 
των Συντονιστών Εκπαίδευσης του εξωτερικού, όσον 
αφορά στην Ελβετία. 

4. Το γεγονός, ότι από τις διατάξεις της παρούσας από¬ 
φασης δεν προκαλείται δαπάνη στον κρατικό προϋπολο¬ 
γισμό, αποφασίζουμε: 

Τροποποιούμε τις Φ.821/Σ34/Ζ1/281/20.1.1999 (ΦΕΚ 
88, τ.Β') και Φ.821/Ζ42/Ζ1/2135/12.6.2000 (ΦΕΚ 824, τ.Β') 
αποφάσεις του ΥΠ.Ε.Π.Θ, μόνο ως προς την Ελβετία, ως 
εξής: 

Η Ελβετία υπάγεται εφεξής εξ ολοκλήρου στην περιοχή 
ευθύνης των Συντονιστών Α/θμιας και Β/θμιας Εκπαίδευ¬ 
σης Στουτγάρδης, αντιστοίχως. 

Κατά τα λοιπά ισχύουν οι προαναφερθείσες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Υ4β/οικ16474/Φ25 (7) 

Καθορισμός του ύψους επιχορήγησης του "ΩΝΑΣΕΙΟΥ 
ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ" για το οικονομικό 
έτος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 5του Ν. 2019/92 "Κύρωση 
Συμβάσεων μεταξύ του Ελληνικού Δημοσίου καιτου Ιδρύ¬ 
ματος ΚΟΙΝΟΦΕΛΕΣ ΙΔΡΥΜΑ ΑΛΕΞΑΝΔΡΟΣ ΩΝΑΣΗΣ και 
ίδρυση νομικού προσώπου ιδιωτικού δικαίου με την επω¬ 
νυμία ΏΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ" (ΦΕΚ 
28/Α/27.2.92). 

2. Τις διατάξεις του άρθρου 3 του Ν. 2469/97 Περιορι¬ 
σμός και Βελτίωση της αποτελεσματικότητας των κρατι¬ 
κών δαπανών. 

3. Την εγκεκριμένη πίστωση του Φ210 ΚΑΕ 2543 "Επιχο¬ 
ρήγηση στο "ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ" 
του προϋπολογισμού οικονομικού έτους 2003 του Υπουρ¬ 
γείου Υγείας και Πρόνοιας ύψους 9.000.000,00 Ευρώ. 

4. Την 1100383/1330/Α0006/31.10.2001 (ΦΕΚ 1485Β7 
31.10.2001) κοινή απόφαση Ανάθεση Αρμοδιοτήτων 
στους Υφυπουργούς Οικονομικών. 

5. Το 81 Π.Δ/γμα (ΦΕΚ 57/Α/02) "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών", αποφασίζουμε: 

Καθορίζουμε το ύψος της επιχορήγησης του ΏΝΑΣΕΙ- 
ΟΥ ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ" από το Δημόσιο 
για το οικονομικό έτος 2003 στο ποσό των εννέα εκατομ¬ 
μυρίων Ευρώ (9.000.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Κ. ΣΤΕΦΑΝΗΣ 








ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. Υ7β/Γ.Π.οικ. 16556 (8) 

Τροποποίηση και συμπλήρωση της Υ7/3147/93 υπουργι¬ 
κής απόφασης "Σύνθεση και λειτουργία του Εθνικού 
Συμβουλίου Ανάπτυξης Νοσηλευτικής (Ε.Σ.Α.Ν.)" ΦΕΚ 
τευχ. Β/700/93. 

Η ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Τις διατάξεις του άρθρου 106 του Ν. 2071/92 "Εκσυγ¬ 
χρονισμός και Οργάνωση Συστήματος Υγείας" (ΦΕΚ 
Α/123/92). 

2. Την 13/20.5.93 Γνωμοδότηση της 100ης Ολομέλειας 
του Κεντρικού Συμβουλίου Υγείας. 

3. Το από 16.7.2002 Ενημερωτικό Σημείωμα. 

4. Την 3418/8.7.2002 κοινή απόφαση του Πρωθυπουρ¬ 
γού και του Υπουργού Υγείας και Πρόνοιας "Ανάθεση αρ¬ 
μοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή και Δημήτριο Θάνο" 
(ΦΕΚ Β/861/02). 

5. Τις διατάξεις του άρθρου 29 Ατού Ν. 1558/85 (ΦΕΚ 
Α/137/85) όπως προστέθηκε με το άρθρο 27του Ν. 2081/ 
92 (ΦΕΚ Α/154/92) και τροποποιήθηκε με το άρθρο 1 
παρ. 2 ατού Ν. 2469/97 (ΦΕΚΑ/38/97) καιτο γεγονός ότι 
από τις διατάξεις της παρούσης δεν προκαλείται δαπά¬ 
νη σε βάρος του Κρατικού Προϋπολογισμού, αποφασί¬ 
ζουμε: 

Τροποποιούμε και συμπληρώνουμε την Υ7/3147/93 
υπουργική απόφαση "Σύνθεση και λειτουργία του Εθνι¬ 
κού Συμβουλίου Ανάπτυξης Νοσηλευτικής (Ε.Σ.Α.Ν) ΦΕΚ 
τευχ. Β/700/93" ως εξής: 

1. Τροποποιούμε τα εδάφια α και β της παρ. 1 του άρ¬ 
θρου 1 ως ακολούθως: 

α) Δύο εκπροσώπους του Νοσηλευτικού χώρου 
(Ένα/μία Νοσηλευτή -τρία ΠΕ και ένα/μία Νοσηλευτή - 
τρία ΤΕ). 

β) Έναν εκπρόσωπο του Υπουργείου Υγείας και Πρό¬ 
νοιας. 

2. Το άρθρο 1 συμπληρώνεται με την προσθήκη των 
ακόλουθων εδαφίων. 

ι. Έναν εκπρόσωπο του Μαιευτικού χώρου. 

κ. Έναν εκπρόσωπο του χώρου των Επισκεπτών -τριών 
Υγείας. 

3. Η παράγραφος 2 του άρθρου 3 τροποποιείται ως 
εξής: 

Ο Πρόεδρος και ο Αντιπρόεδρος του ΕΣΑΝ ορίζονται με 
την απόφαση συγκρότησης του Συμβουλίου. 

4. Τα υποστοιχεία α, β, ι και κ μέλη ορίζονται από τον 
Υπουργό Υγείας και Πρόνοιας. 

5. Όπου αναφέρεται, στο κείμενο των διατάξεων της 
υπουργικής απόφασης Υ7/3147/93, ο τίτλος "ο Υπουρ¬ 
γός Υγείας Πρόνοιας και Κοινωνικών Ασφαλίσεων" 
αντικαθίσταται με τον τίτλο "ο Υπουργός Υγείας και 
Πρόνοιας". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2003 

Η ΥΦΥΠΟΥΡΓΟΣ 

ΕΛ. ΤΣΟΥΡΗ 


Αριθ. 660 Φ. 100.2 (9) 

Τροποποίηση και συμπλήρωση της 33538 Φ. 100.2/ 
20.9.1994 απόφασης Υπουργού Δημόσιας Τάξης (Β' 
762) "Εσωτερική διάρθρωση και λειτουργία του Αρχη¬ 
γείου Πυροσβεστικού Σώματος και αρμοδιότητες των 
οργάνων αυτού". 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Της παρ. 2του άρθρου 11 του Ν. 1481/1984 "Οργανι¬ 
σμός Υπουργείου Δημόσιας Τάξης" (Α' 152), όπως το άρ¬ 
θρο αυτό αντικαταστάθηκε από την παρ. 1 του άρθρου 11 
του Ν. 1590/1986 (Α'49). 

β. Της παρ. 2 του άρθρου 1 του Ν. 1590/1986 "Οργανι¬ 
σμός Υπουργείου Δημόσιας Τάξης και άλλες διατάξεις" 
(Α' 49). 

γ. Του άρθρου 29Ατου Ν. 1558/1985 "Κυβέρνηση και 
Κυβερνητικά όργανα" (Α' 137), το οποίο προστέθηκε μετο 
άρθρο 27του Ν. 2469/1997 (Α'38). 

δ. Του άρθρου 27 του Ν. 2800/00 "Αναδιάρθρωση Υπη¬ 
ρεσιών Υπουργείου Δημόσιας Τάξης, σύσταση Αρχηγεί¬ 
ου Ελληνικής Αστυνομίας και άλλες διατάξεις (Α' 41)". 

ε. Του Π.Δ. 137/1986 "Συγκρότηση της Γ ενικής Γ ραμμα- 
τείας Δημόσιας Τάξης σε Υπουργείο Δημόσιας Τάξης" (Α' 
51). 

στ. Του Π.Δ. 210/1992 "Κωδικοποίηση διατάξεων Προε¬ 
δρικών Διαταγμάτων του Κανονισμού Εσωτερικής Υπη¬ 
ρεσίας του Πυροσβεστικού Σώματος (Α'99). 

ζ. Του άρθρου μόνου του Π.Δ. 108/1994 "Περιορισμός 
αρμοδιότητας κατά την έκδοση κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης 
(Α' 182). 

η. Την 7004/3/31 από 30.10.2001 απόφαση Πρωθυ¬ 
πουργού και Υπουργού Δημόσιας Τάξης "Ανάθεση αρμο¬ 
διοτήτων στον Υφυπουργό Δημόσιας Τάξης" (Β' 1477). 

2. Το γεγονός ότι από τις διατάξεις της κανονιστικής αυ¬ 
τής απόφασης δεν προκαλείται νέα δαπάνη σε βάρος του 
Κρατικού Προϋπολογισμού, αποφασίζουμε: 

Άρθρο μόνο 

Ι.Τοάρθρο 12 της 33538 Φ. 100.2/20.9.1994 απόφασης 
Υπουργού Δημόσιας Τάξης (Β' 762) όπως ισχύει σήμερα 
αντικαθίσταται ως εξής: 

"Άρθρο 12 

Διάρθρωση - Αρμοδιότητες 
της III Διεύθυνσης Προσωπικού 

1. Η III Διεύθυνση Προσωπικού περιλαμβάνει τα εξής 
τμήματα: 

α. Τμήμα Ιο Αξιωματικών-Πυρονόμων 
β. Τμήμα 2ο Υπαξιωματικών και Πυροσβεστών 
γ. Τμήμα 3ο Γραμματείας και Αρχείου 
και την Υποδιεύθυνση Πολιτικού προσωπικού, η οποία 
περιλαμβάνει τα εξής τμήματα: 
α. Τμήμα Ιο Μονίμου πολιτικού προσωπικού 
β. Τμήμα 2ο Πολιτικού προσωπικού με σύμβαση εργα¬ 
σίας. 

2. Η Διεύθυνση Προσωπικού έχει τις ακόλουθες αρμο¬ 
διότητες που κατανέμονται μεταξύ των Τμημάτων της ως 
εξής: 

ΤΜΗΜΑ Ιο ΑΞΙΩΜΑΤΙΚΩΝ - ΠΥΡΟΝΟΜΩΝ 
α. Ο χειρισμός των θεμάτων τοποθετήσεων, μεταθέσε¬ 
ων, αποσπάσεων, ανακλήσεων και μετακινήσεων των 
Αξιωματικών και Πυρονόμων Γενικών και Ειδικών Υπηρε¬ 
σιών του Πυροσβεστικού Σώματος. 

β. Η κατάρτιση, τήρηση, ενημέρωση και διακίνηση των 
ατομικών εγγράφων, φακέλων και βιβλιαρίων των Αξιω¬ 
ματικών και Πυρονόμων. 

γ. Ο χειρισμός των θεμάτων τακτικών και εκτάκτων κρί¬ 
σεων και επανακρίσεων των Αξιωματικών και Πυρονόμων 
για τη βαθμολογική ή μισθολογική προαγωγή ή για άλλη 
υπηρεσιακή τους μεταβολή. 

δ. Η μέριμνα για την έκδοση των διοικητικών πράξεων 
που αφορούν διορισμούς, προαγωγές, αποστρατείες, 
παραιτήσεις, αποκαταστάσεις, επαναπροσλήψεις, μετα¬ 
τάξεις και άλλα θέματα υπηρεσιακής κατάστασης των 
Αξιωματικών και Πυρονόμων. 

ε. Η κατάρτιση της επετηρίδας των Αξιωματικών και Πυ¬ 
ρονόμων, η συνεχής ενημέρωσή της καθώς και η τήρηση 
των απαραίτητων βιβλίων, όπως δύναμης κατά υπηρεσία, 
ειδικοτήτων, εφέδρων κ.λπ. 

στ. Η συγκέντρωση των εκθέσεων ικανότητας και ο 
έλεγχος πληρότητάς τους. 

ζ. Ο χειρισμός των θεμάτων χορήγησης ηθικών και υλι¬ 
κών αμοιβών, παρασήμων και μεταλλίων, καθώς και ειδι¬ 
κών αδειών. 

η. Ο χειρισμός των πειθαρχικών υποθέσεων των Αξιω¬ 
ματικών και Πυρονόμων και η μέριμνα για τη συγκρότηση 
και λειτουργία των Πειθαρχικών Συμβουλίων. 

θ. Η διαδικασία των εισιτηρίων εξετάσεων για τη Σχολή 
Ανθυποπυραγώντης Πυροσβεστικής Ακαδημίας και των 
προαγωγικών εξετάσεων όπως προβλέπεται από την κεί¬ 
μενη νομοθεσία. 

ι. Ο χειρισμός κάθε άλλου διοικητικού θέματος των 
Αξιωματικών ή Πυρονόμων. 

ΤΜΗΜΑ 2ο ΥΠΑΞΙΩΜΑΤΙΚΩΝ - ΠΥΡΟΣΒΕΣΤΩΝ 
α. Ο χειρισμός των θεμάτων τοποθετήσεων, μεταθέσε¬ 
ων, αποσπάσεων, ανακλήσεων, μετακινήσεων, μετατάξε¬ 
ων και άλλων θεμάτων υπηρεσιακής κατάστασης των 
Υπαξιωματικών και Πυροσβεστών Γενικών και Ειδικών 
Υπηρεσιών. 

β. Ο χειρισμός των θεμάτων τακτικών και έκτακτων κρί¬ 
σεων και επανακρίσεων των Υπαξιωματικών και Πυρο¬ 
σβεστών για τη βαθμολογική ή μισθολογική ή άλλη υπη¬ 
ρεσιακή τους μεταβολή, καθώς και η συγκέντρωση των 
εκθέσεων ικανότητάς τους και ο έλεγχος για την πληρό- 
τητάτους. 

γ. Η κατάρτιση και τήρηση της επετηρίδας καθώς και η 
κατάρτιση, τήρηση, ενημέρωση και διακίνηση των ατομι¬ 
κών εγγράφων, φακέλων και βιβλιαρίων των Υπαξιωματι- 
κών και Πυροσβεστών. 

δ. Η φροντίδα για την έκδοση των διοικητικών πράξεων 
που αφορούν διορισμούς, μονιμοποιήσεις, προαγωγές, 
παραιτήσεις, απολύσεις, αποκαταστάσεις και μετατάξεις 
Υπαξιωματικών και Πυροσβεστών. 

ε. Ο χειρισμός των θεμάτων χορήγησης υλικών και ηθι¬ 
κών αμοιβών, καθώς και ειδικών αδειών. 

στ. Ο χειρισμός των πειθαρχικών υποθέσεων και η φρο¬ 
ντίδα για τη συγκρότηση και λειτουργία των Πειθαρχικών 
Συμβουλίων. 

ζ. Η έκδοση των υπηρεσιακών δελτίων ταυτότητας του 
πυροσβεστικού προσωπικού και η τήρηση των απαραίτη¬ 
των βιβλίων και σχετικού Αρχείου. 


η. Η παρακολούθηση της αριθμητικής δύναμης του πυ¬ 
ροσβεστικού προσωπικού του Σώματος και η μέριμνα για 
τη συμπλήρωση των κενώντης οργανικής δύναμης με την 
προκήρυξη και διεξαγωγή του σχετικού διαγωνισμού κα¬ 
τάταξης. 

θ. Η διαδικασία των εισιτήριων εξετάσεων για τη Σχολή 
Αρχιπυροσβεστώντης Πυροσβεστικής Ακαδημίας. 

ι. Η παρακολούθηση και οι απαραίτητες ενέργειες για 
τη στρατολογική κατάσταση των Υπαξιωματικών και Πυ¬ 
ροσβεστών. 

ια. Η τήρηση και συνεχής ενημέρωση των απαραίτητων 
βιβλίων δύναμης, γενικού μητρώου, δύναμης κατά υπη¬ 
ρεσία, ειδικοτήτων κ.λπ. 

ιβ. Ο χειρισμός κάθε άλλου διοικητικού θέματος που 
αφορά Υπαξιωματικούς, Πυροσβέστες και Δόκιμους Πυ¬ 
ροσβέστες. 

ιγ. Ο χειρισμός των θεμάτων πρόσληψης προσωπικού 
με σχέση εργασίας ιδιωτικού δικαίου. 

ΤΜΗΜΑ 3ο ΓΡΑΜΜΑΤΕΙΑΣ - ΑΡΧΕΙΟΥ 
α. Η παραλαβή, αποσφράγιση, πρωτοκόλληση και δια¬ 
νομή στις αρμόδιες Διευθύνσεις της εισερχόμενης κοινής 
και εμπιστευτικής αλληλογραφίας. 

β. Η παραλαβή, αναπαραγωγή, παραβολή προς το σχέ¬ 
διο, επικύρωση των φωτ/φων, παράδοση στο Ταχυδρο¬ 
μείο της εξερχόμενης αλληλογραφίας και η επιστροφή 
των σχεδίων των εγγράφων στις αρμόδιες Διευθύνσεις. 

γ. Η μέριμνα γιατηντήρηση του Αρχείου του Αρχηγείου 
με βάση τον Κανονισμό Αλληλογραφίας και το θεματολό- 
γιο και η τοποθέτηση των πρωτοτύπων εγγράφων κατά 
χρονολογική σειρά στους φακέλους για την άμεση ανεύ¬ 
ρεσή τους σε περίπτωση που χρειασθεί. 

δ. Η φροντίδα για την περιοδική εκκαθάριση του Αρχεί¬ 
ου του Αρχηγείου και η έκδοση των σχετικών διαταγών και 
η παρακολούθηση της διαδικασίας για την εκκαθάριση 
του Αρχείου των Περιφερειακών Υπηρεσιώντου Σώματος. 

ε. Η εισήγηση προς τη Διαχείριση Υλικού του Αρχηγεί¬ 
ου Πυροσβεστικού Σώματος για τον εφοδιασμό των Διευ¬ 
θύνσεων και Τμημάτων με τα αναγκαία γραφικά μέσα και 
υλικά. 

ΥΠΟΔΙΕΥΘΥΝΣΗ ΠΟΛΙΤΙΚΟΥ ΠΡΟΣΩΠΙΚΟΥ, η οποία 
περιλαμβάνει τα εξής τμήματα: 
α. Τμήμα Ιο Μόνιμου πολιτικού προσωπικού. 

Το τμήμα αυτό έχει για το μόνιμο πολιτικό προσωπικό, 
πο υ υπη ρετεί σ’ όλες τις Υπη ρεσίες το υ Σώματος, όλες τις 
αρμοδιότητες που αναφέρονται για τα τρία προηγούμενα 
Τμήματα της Διεύθυνσης Προσωπικού. 

β. Τμήμα 2ο πολιτικού προσωπικού με σύμβαση εργα¬ 
σίας. 

Το τμήμα αυτό έχει για το προσωπικό με σχέση εργα¬ 
σίας ιδιωτικού δικαίου που υπηρετεί σ’ όλες τις Υπηρε¬ 
σίες του Σώματος, όλες τις αρμοδιότητες που αναφέρο- 
νται στα τρία προηγούμενα Τμήματα της Διεύθυνσης 
Προσωπικού. 

Ως προϊστάμενος της Υποδιεύθυνσης πολιτικού προ¬ 
σωπικού τοποθετείται πολιτικός υπάλληλος του Σώμα¬ 
τος, πτυχιούχος Α.Ε.Ι. και αν δεν υπάρχει, Αξιωματικός 
του Σώματος, ο ίδιος δε πρόίσταται και των δύο (2) τμη¬ 
μάτων της Υποδιεύθυνσης". 

2. Στις αναφερόμενες στην παρ. 2 του άρθρου 14 της 
ίδιας απόφασης Υπουργού Δημόσιας Τάξης αρμοδιότη¬ 
τες του Τμήματος 2ου Επιμόρφωσης και Ειδικών Εκπαι¬ 
δεύσεων προστίθεται περίπτωση (θ) ως εξής: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2199 


"θ. Η μέριμνα και ο χειρισμός θεμάτων επιμόρφωσης και 
ειδικής εκπαίδευσης των πολιτικών υπαλλήλων των Υπη¬ 
ρεσιών του Σώματος 11 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 14 Φεβρουάριου 2003 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΑΛΕΣΙΟΣ 
-♦- 

Αριθ. 1802/17.2.2003 (10) 

Έγκριση της σύστασης της Δημοτικής Επιχείρησης Πολι¬ 
τισμού και Ανάπτυξης Δήμου Ωρεών Ν. Εύβοιας (ΔΕ- 
ΠΑΔΩ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τ.Α. οι Νομαρχιακές Αυτοδιοικήσεις. 

3. Τις διατάξεις του Ν. 2503/97 (Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις). 

4. Τις διατάξεις του Ν. 2539/97 (συγκρότηση πρωτο¬ 
βάθμιας Τ. Α.). 

5. Τις διατάξεις των άρθρων 277-284, 287 και 291 του 
Π.Δ. 410/95. 

6. Την 5921/97 (ΦΕΚ 832/Β/97) και 2267/24-03/99 από¬ 
φαση Γ.Γ.Π. Στερεός Ελλάδας για μεταβίβαση δικαιώμα¬ 
τος υπογραφής "Με εντολή Γενικού Γραμματέα Περιφέ¬ 
ρειας". 

7. Την 23/2003 απόφαση του Δημοτικού Συμβουλίου 
του Δήμου Ωρεών περί "Σύστασης Δημοτικής Επιχείρη¬ 
σης Πολιτισμού και Ανάπτυξης Δήμου Ωρεών". 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Ωρεών το ύψος της οποίας ανέρχεται για το 
έτος 2003 στο ποσό των 3.000 € για το οποίο εγγράφεται 
πίστωση στον Κ.Α.Ε. 211,9β. Για τα έτη 2004, 2005, 2006 
και 2007 δαπάνη αντίστοιχα ανά έτος 15.000 €, για τις 
οποίες θα εγγραφούν αντίστοιχες πιστώσεις στους αντί¬ 
στοιχους κωδικούς, αποφασίζουμε: 

Εγκρίνεται η 23/2002 απόφαση του Δημοτικού Συμβου¬ 
λίου Ωρεών του Ν. Εύβοιας, η οποία αφορά σύσταση Δη¬ 
μοτικής Επιχειρήσεις Πολιτισμού και Ανάπτυξης στον 
ομώνυμο Δήμο, που έχει ως εξής: 

Συνίσταται, στον Δήμο Ωρεών Νομού Εύβοιας, Δημοτι¬ 
κή Επιχείρηση με την Επωνυμία "ΔΗΜΟΤΙΚΗ ΕΠΙΧΕΙΡΗΣΗ 
ΠΟΛΙΤΙΣΜΟΥ και ΑΝΑΠΤΥΞΗΣ ΔΗΜΟΥ ΩΡΕΩΝ 
(Δ.Ε.Π.Α.Δ.Ω.)" ως Νομικό Πρόσωπο Ιδιωτικού Δικαίου το 
οποίο διέπεται από τις διατάξεις των άρθρων 277-284 και 
287 και 291 του Π.Δ. 410/95. 

Σκοπός της Επιχείρησης είναι: 
α. Η οργάνωση και λειτουργία γραφείου Τουρισμού 
β. Η διοργάνωση πολιτιστικών εκδηλώσεων 
γ. Η αξιοποίηση και εκμετάλλευση Δημοτικών Ακινήτων 
δ. Η οργάνωση της λειτουργίας γηπέδων ομαδικών 
αθλημάτων 

ε. Η παροχή υπηρεσιών και η υλοποίηση προγραμμά¬ 


των και δράσεων κοινωνικού χαρακτήρα που σκοπό 
έχουν την εξυπηρέτηση των κατοίκων της περιοχής. 

στ. Η μελέτη, επίβλεψη, εκτέλεση και συντήρηση τεχνι¬ 
κών έργων. 

Έδρα της Επιχείρησης ορίζεται ο Δήμος των Ωρεών. 

Η διάρκεια της επιχείρησης ορίζεται στα πενήντα (50) 
έτη, από την δημοσίευση της συστατικής πράξης στην 
Εφημερίδα της Κυβερνήσεως. 

Η Επιχείρηση διοικείται από 9μελές Διοικητικό Συμβού¬ 
λιο που αποτελείται από τα κάτωθι μέλη: 

α. Από τον Δήμαρχο ή Δημοτικό Σύμβουλο που ορίζει ο 
Δήμαρχος ως Πρόεδρο. 

β. Από τέσσερις (4) Δημοτικούς Συμβούλους που ορί¬ 
ζονται από το Δημοτικό Συμβούλιο και εκ των οποίων ο 
ένας προέρχεται από την μειοψηφία του Δημοτικού Συμ¬ 
βουλίου. 

γ. Από δύο (2) εκπρόσωπους Κοινωνικών φορέων της 
πόλης. 

Οι Κοινωνικοί φορείς ορίζονται με απόφαση του Δημο¬ 
τικού Συμβουλίου και οι οποίοι στην συνέχεια θα προτεί¬ 
νουν τους εκπροσώπους τους, ανάμεσα από τα μέλη 
τους. 

δ. Από δύο (2) δημότες που ασχολούνται με τα πολιτι¬ 
στικά και λοιπά σχετικά θέματα και ορίζονται με απόφαση 
του Δημοτικού Συμβουλίου. 

ε. Από έναν (1) αιρετό εκπρόσωπο των εργαζομένων 
στην επιχείρηση, εφόσον αυτοί είναι περισσότεροι των εί¬ 
κοσι (20). Στην περίπτωση αυτή, μειώνεται κατά έναν, ο 
αριθμός των δημοτών. 

Με την απόφαση του Δημοτικού Συμβουλίου για τον 
ορισμό των μελών του Διοικητικού Συμβουλίου της Επι¬ 
χείρησης, ορίζεται και ο Πρόεδρος και Αντιπρόεδρος αυ¬ 
τής. 

Η θητεία του Διοικητικού Συμβουλίου είναι 4ετής και 
ακολουθεί τη Δημοτική περίοδο. 

Τ ο πρώτο Διοικητικό Συμβούλιο της επιχείρησης θα συ¬ 
γκροτηθεί αμέσως μετά την δημοσίευση της συστατικής 
πράξης στην εφημερίδα της Κυβερνήσεως και η θητεία 
του θα λήγειτην31.12.2006. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλιών ή όταν κατά την διάρκεια της 
θητείας τους κενωθεί η θέση για οποιονδήποτε λόγο. 

Μέχρι να οριστούν τα μέλη μετά στοιχεία (γ) και (ε) ή μέ¬ 
χρι να συμπληρωθεί οποιαδήποτε θέση μέλους που μένει 
κενή, το Διοικητικό Συμβούλιο της επιχείρησης λειτουρ¬ 
γεί με ελλιπή σύνθεση. Αρκεί ο αριθμός των μελών του να 
μην είναι κατώτερος αυτού που απαιτείται για τον σχημα¬ 
τισμό απαρτίας. 

Οι πόροι της Επιχείρησης είναι: 

α. Εισπράξεις από το αντίτιμο των υπηρεσιών που προ¬ 
έρχονται από την άσκηση των δραστηριοτήτων της. 
β. Πρόσοδοι από την περιουσία της 
γ. Από λήψη δανείων 

δ. Από την υπογραφή συμβάσεων με το Δήμο που την 
έχει συστήσει, ή άλλους ΟΤΑ ή ιδιώτες για την παροχή 
υπηρεσιών ή εκτέλεση εργασιών 
ε. Από την υπογραφή προγραμματικών συμβάσεων με 
φορείς του Δημόσιου και την Νομαρχιακή Αυτοδιοίκηση 
στ. Από την ένταξη σε Αναπτυξιακά Προγράμματα της 
Χώρας και της Ευρωπαϊκής Ένωσης 
ζ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες 
η. Κάθε άλλη νόμιμη Πρόσοδο. 

Η επιχείρηση διαλύεται με απόφαση του Δημοτικού 
Συμβουλίου με την απόλυτη πλειοψηφία των μελών του. 

α. Όταν λήξει χωρίς να παραταθεί η διάρκεια της Επι¬ 
χείρησης 

β. Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η Εκκαθάριση. 
Εκτός από την περίπτωση πτώχευσης, η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις ρευστοποιείται η περι¬ 
ουσία της και πληρώνονται τα χρέη της επιχείρησης. 

Μετά την εκκαθάριση όσα περιουσιακά στοιχεία απομέ¬ 
νουν περιέχονται στο Δήμο Ωρεών. 

Πριν την εκκαθάριση, επιστρέφονται στο Δήμο Ωρεών 
τα παραχωρηθέντα κατά χρήση στην επιχείρηση ακίνητα 
του Δήμου. 

Η επιχείρηση εκπροσωπείται στα Δικαστήρια και σε κά¬ 
θε αρχή από τον Πρόεδρο του Διοικητικού Συμβουλίου 
και όταν αυτός απουσιάζει ή κωλύεται από τον Αντιπρόε¬ 
δρο αυτού. 

Για κάθε τι που δεν προβλέπεται στην παρούσα απόφα¬ 
ση έχουν εφαρμογή οι διατάξεις του Π.Δ. 410/95. 

Από την σύσταση της Επιχείρησης θα προκληθεί δαπά¬ 
νη στον προϋπολογισμό του Δήμου, ύψους τριών χιλιά¬ 
δων (3.000) ευρώ, για το έτος 2003, η οποία και θα ανα¬ 
γράφει στον προϋπολογισμό του Δήμου, στον Κ.Α.: 
211.9β, οικονομικού έτους 2003, και δεκαπέντε χιλιάδων 
(15.000) ευρώ, ανά έτος, για τα έτη 2004, 2005, 2006 και 
2007, για τις οποίες θα εγγραφούν αντίστοιχες πιστώσεις 
στους αντίστοιχους κωδικούς. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Χαλκίδα, 17 Φεβρουάριου 2003 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Δ. ΡΑΠΤΗ 
-♦- 

( 11 ) 

Σύσταση δύο οργάνων κρίσης τίτλων σπουδών Καλών 
Τεχνών εκπαιδευτικών ιδρυμάτων αλλοδαπής. 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη τις διατάξεις της παρ. 3 του άρθρου 5 
του Ν. 3027/28.6.2002 και την απόφαση της Συγκλήτου 
της 28.1.2003 για την αναγνώριση ισοτιμίας και αντιστοι¬ 
χίας τίτλων σπουδών Καλών Τεχνών της αλλοδαπής και 
το γεγονός ότι από τις διατάξεις αυτής της απόφασης δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 


Τη σύσταση δύο οργάνων κρίσης τίτλων σπουδών Κα¬ 
λών Τεχνών εκπαιδευτικών ιδρυμάτων αλλοδαπής ως 
εξής: 

α) Τριμελής Εισηγητική Επιτροπή αποτελούμενη από 
τρία τακτικά μέλη ΔΕΠ της Ανώτατης Σχολής Καλών Τε¬ 
χνών με ισάριθμα αναπληρωματικά μέλη. 

β) Ανώτατο Συμβούλιο Αναγνώρισης Τίτλων Αλλοδαπής 
αποτελούμενο από πέντε μέλη ΔΕΠ της Ανώτατης Σχο¬ 
λής Καλών Τεχνών Αθηνών βαθμίδας Καθηγητή. Του 
Συμβουλίου προεδρεύει ο Πρύτανης της Ανώτατης Σχο¬ 
λής Καλών Τεχνών. 

Η Τριμελής Εισηγητική Επιτροπή εισηγείται στο Ανώτα¬ 
το Συμβούλιο Αναγνώρισης Τίτλων Αλλοδαπής, το οποίο 
αποφασίζει για την αναγνώριση ή μη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2003 

Ο Πρύτανης 
ΧΡ. ΜΠΟΤΣΟΓΛΟΥ 

-♦- 

( 12 ) 

Ορισμός μελών της Τριμελούς Εισηγητικής Επιτροπής 
και του Ανώτατου Συμβουλίου Αναγνώρισης Τίτλων 
Αλλοδαπής. 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Σύμφωνα με τις διατάξεις της παρ. 3 του άρθρου 5 του 
Ν. 3027/28.6.2002, την απόφαση της Συγκλήτου της 
28.1.2003 σχετικά με την αναγνώριση ισοτιμίας και αντι¬ 
στοιχίας τίτλων σπουδών Καλών Τεχνών της αλλοδαπής 
καθώς και την 325/28.1.2003 Πράξη του Πρύτανη της 
ΑΣΚΤ, ορίζονται: 

α) ως τακτικά μέλη της Τριμελούς Εισηγητικής Επιτρο¬ 
πής οι: Αναπληρωτής Καθηγητής Μάριος Σπηλιόπουλος, 
Επίκουρος Καθηγητής Νικόλαος Τρανός και η Επίκουρη 
Καθηγήτρια Αικατερίνη Σάλλα-Δοκουμετζίδου 
και ως αναπληρωματικά οι: Λέκτορες Μιχαήλ Μανου- 
σάκης, Βασιλική Τσαλαματά και Ματθαίος Σαντοριναίος 
β) ως μέλη του Ανώτατου Συμβουλίου Αναγνώρισης Τίτ¬ 
λων Αλλοδαπής ο Πρύτανης της ΑΣΚΤ Καθηγητής Χρό- 
νης Μπότσογλου, ο Αντιπρύτανης της ΑΣΚΤ Καθηγητής 
Ιωάννης Βαλαβανίδης, ο Καθηγητής Σταμάτης Μεταξάς, 
η Καθηγήτρια Ναυσικά Πανσελήνου και ο Καθηγητής Γε¬ 
ώργιος Χουλιάρας. 

Αθήνα, 28 Ιανουάριου 2003 

Ο Πρύτανης 
ΧΡ. ΜΠΟΤΣΟΓΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




